Υποβολή ηλεκτρονικών αιτήσεων για το στεγαστικό επίδομα φοιτητών ακαδημαϊκού έτους 2019 -2020

Προθεσμία υποβολής αιτήσεων από την Πέμπτη 4 Ιουνίου 2020 έως και τη Δευτέρα 6 Ιουλίου 2020

***ΣΤΕΓΑΣΤΙΚΟ ΕΠΙΔΟΜΑ ΦΟΙΤΗΤΩΝ ΑΚΑΔΗΜΑΪΚΟΥ ΕΤΟΥΣ 2019-2020***

**Προθεσμίες-Προϋποθέσεις**
Οι ηλεκτρονικές αιτήσεις που αφορούν στο ακαδημαϊκό έτος 2019-2020, θα υποβάλλονται ηλεκτρονικά από την Πέμπτη 4 Ιουνίου 2020 έως και τη Δευτέρα 6 Ιουλίου 2020, μέσω της ιστοσελίδας του Υπουργείου Παιδείας, Έρευνας και Θρησκευμάτων [**https://stegastiko.minedu.gov.gr**](https://stegastiko.minedu.gov.gr/)**,**στην ειδική εφαρμογή στε- γαστικού επιδόματος.

Προϋπόθεση για την υποβολή της αίτησης είναι ο φοιτητής για τον οποίο χορηγείται το επίδομα, να είναι Έλληνας υπήκοος ή υπήκοος άλλης χώρας της Ευρωπαϊκής Ένωσης, να είναι κάτοχος ακαδημαϊκής ταυτότητας σε ισχύ και να είναι κάτοχος Α.Φ.Μ. Η υπηκοότητα συνδέεται μόνο με το πρόσωπο του φοιτητή και όχι με των γονέων ή κηδεμόνων αυτού.

Πριν προχωρήσετε σε δημιουργία αίτησης για το ακαδημαϊκό έτος 2019-2020, θα πρέπει πρώτα να έχετε υποβάλει φορολογική δήλωση για το φορολογικό έτος 2019. *Σε αντίθετη περίπτωση η αίτησή σας θα απορριφθεί αυτόματα με την υποβολή της*.

**Διαδικασία υποβολής της αίτησης**

Για την είσοδό του στην ηλεκτρονική εφαρμογή ο δικαιούχος (γονέας ή φοιτητής) θα χρησιμοποιήσει το όνομα χρήστη (username) και τον κωδικό (password), που του χορηγήθηκε από την ΑΑΔΕ για τις ηλεκτρονικές υπηρεσίες του TAXISnet. Η εισαγωγή των κωδικών πρόσβασης επέχει θέση δήλωσης συναίνεσης διασταύρωσης των στοιχείων του.

Ο αιτών συμπληρώνει υποχρεωτικά στα αντίστοιχα πεδία της αίτησης τα ακόλουθα στοιχεία:

* τον αριθμό της ακαδημαϊκής ταυτότητας του φοιτητή
* τον Αριθμό Φορολογικού Μητρώου (Α.Φ.Μ.) του ιδίου, του/της συζύγου και του φοιτητή εάν δικαιούχος είναι ο γονέας ή μόνο το Α.Φ.Μ. του ιδίου στην περίπτωση που δικαιούχος είναι ο φοιτητής (σύμφωνα με το άρθρο 2 ΚΥΑ)
* τον αριθμό του ηλεκτρονικού μισθωτηρίου συμβολαίου
* τον αριθμό του τραπεζικού του λογαριασμού (ΙΒΑΝ)

 *Η οριστική υποβολή της αίτησης επέχει θέση υπεύθυνης δήλωσης του δικαιούχου ότι τα δηλωθέντα από αυτόν στοιχεία που υπόκεινται σε επεξεργασία είναι αληθή.*

Μπορείτε να διαβάσετε περισσότερα στους ακόλουθους συνδέσμους:

* Για τον Ν. 3220/2004 (Α΄ 15) πατήστε [..\N.\_3220 2004\_metra\_anapty ksiakhs\_koinwnikhs\_politikhs.pdf](http://duth.gr/Portals/0/%20%20%203220_2004.pdf)
* Για την Εγκύκλιο που αφορά τη χορήγηση στεγαστικού επιδόματος ακαδημαϊκού έτους 2018-2019 πατήστε [Εγκύκλιος 201](http://duth.gr/Portals/0/%20%20%202018-2019.pdf)9-20
* Για την τροποποίηση της αριθ. 140832/Ζ1/25-8-2017 (Β’ 2993) Κοινής Υπουργικής Απόφασης των Υπουργών Παιδείας, Έρευνας και Θρησκευμάτων και Οικονομικών με θέμα: «Καθορισμός διαδικασίας και δικαιολογητικών για τη χορήγηση του στεγαστικού επιδόματος στους φοιτητές των Ιδρυμάτων της Ανώτατης Εκπαίδευσης,  για την οποία έχει εκδοθεί η αριθμ. 72647/Ζ1/10-5-2019 (Β΄ 1688) Κοινή Υπουργική Απόφαση, πατήστε [ΦΕΚ](http://duth.gr/Portals/0/%201688%20%20%20%20%20%20.pdf)
* Για συχνές ερωτήσεις - απαντήσεις που θα βοηθήσουν να λύσετε τυχόν απορίες σας πατήστε συχνές ερωτήσεις για το στεγαστικό επίδομα

Για πληρέστερη ενημέρωση για την προστασία των προσωπικών δεδομένων  από το Πανεπιστήμιο και για την άσκηση των δικαιωμάτων τους μπορούν να επισκεφθούν την επίσημη ιστοσελίδα του ΔΠΘ: [https://www.duth.gr/Πανεπιστήμιο/Προστασία-Δεδομένων-Προσωπικού-Χαρακτήρα-GDPR](https://www.duth.gr/%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF/%CE%A0%CF%81%CE%BF%CF%83%CF%84%CE%B1%CF%83%CE%AF%CE%B1-%CE%94%CE%B5%CE%B4%CE%BF%CE%BC%CE%AD%CE%BD%CF%89%CE%BD-%CE%A0%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%A7%CE%B1%CF%81%CE%B1%CE%BA%CF%84%CE%AE%CF%81%CE%B1-GDPR)

 **Για την πόλη της Αλεξανδρούπολης:**

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ

 Τμήμα Ακαδημαϊκών Θεμάτων Αλεξανδρούπολης

Πανεπιστημιούπολη

6ο χιλ. Αλεξανδρούπολης-Μάκρης

68100 Αλεξανδρούπολη

Μπουντζής Πέγκος

Τηλ. 25510 30973-30965, email: tath@alex.duth.gr

**Από τη Διεύθυνση Ακαδημαϊκών Θεμάτων**